Inma Chacón

Inmaculada CHACÓN Gutiérrez [ĉaKON] (Zafra, Provinco Badajoz, 3a de junio 1954), plej konata kiel Inma Chacón, estas hispana verkistino, ĝemela fratino de la verkistino Dulce Chacón (1954-2003).

Biografio kaj kariero
​Ŝia patro estis urbestro de Zafra en la epoko de la Frankisma Hispanio kaj mortis kiam la ĝemelinoj estis nur 11-jaraĝaj. Tiam la familio translokiĝis al Madrido.

Ŝi doktoriĝis pri Informadiko en la Komplutensa Universitato de Madrido, estis profesorino pri Dokumentado en la Universitato Reĝo Johano Karlo. Ŝi estis estro de la fakultato de Komunikado kaj Homaj Sciencoj en la Universitato Eŭropa, fondinto kaj direktoro de la cifereca revuo Binaria kaj direktoro de doktorigaj kursoj.

Kiel ĵurnalisto, ŝi estis kolumnisto de El Periódico de Extremadura ekde fino de 2005 kaj poste ŝi kunlaboris kun diversaj amaskomunikiloj.

Ŝia unua romano, La princesa india, estas omaĝo al sia fratino (subite mortinta), ĉar estis historio kiun Dulce ĝuste intencis verki kiam venis tuj mortiga kancero en 2003. En 2011 Inma iĝis finalisto de la Premio Planeta per sia kvara romano Tiempo de arena, kaj ŝi tiam komentis sian deziron malfermi propran literaturan karieron ekster la memoro de ŝia mortinta kara fratino.

 Verkoj 
 La princesa india, romano, Alfaguara, 2005
 Alas, poemaro, Ellago, 2006
 Urdimbres, poemaro, Ellago, 2007
 Las filipinianas, Alfaguara, 2007
 Nick, porjunula romano, La Galera, 2011 
 Antología de la herida, poemaro, Musa a la 9, 2011 
 Tiempo de arena, romano, Planeta, 2011, finalista de la Premio Planeta
 Mientras pueda pensarte, romano, Planeta, 2013
 Tierra sin hombres, romano, Planeta, 2016
 Los silencios de Hugo, romano, Contraluz, 2022
 El cuarto de la plancha, romano, Contraluz, 2023

 Eksteraj ligiloj 
 Inma Chacón en Alfaguara
 Carmen Sigüenza. Inma Chacón escribe el libro que su hermana gemela Dulce soñó, noto de la Agentejo EFE, en El Mundo, 19.05.2055, alirita en 24.01.2012
 Inma Chacón en Conocer al Autor



Kategorio:Hispanaj verkistoj
Kategorio:Ekstremaduranoj
Kategorio:Hispanaj ĵurnalistoj
Kategorio:Verkistinoj